**PROJEKTNI ZADATAK**

Predmet nabave je usluga voditelja projekta građenja u provedbi projekta izgradnje- Nastamba europskog vuka s pristupnim stazama i okolišem.

Ukupna vrijednost Izgradnje i opremanja objekta nastambe europskog vuka s pristupnim stazama i okolišem je 1.299.000,00 EUR (bez PDV-a).

Projektom je predviđeno preuređenje jugozapadnog dijela čestice u nastambu za vukove na način da se omogući prirodniji izgled kako bi se nastamba bolje uklopila u prostor Parka i Zoo Vrta Grada Zagreba, te kako bi se postojeća nastamba vuka zamijenila novom, većom i boljom nastambom koja bi bila povoljnija za život vukova i zanimljivija za posjetitelje.

Tehničke specifikacije

Pod terminom „pružanje usluge voditelja projekta građenja“ podrazumijeva se stručno vođenje projekta, upravljanje pojedinim projektnim aktivnostima i savjetovanje Naručitelja u provedbi projekta i ostvarivanju ciljeva Projekta od strane vanjskog stručnjaka.

Pružatelj usluge treba pružiti usluge kao imenovani voditelj/voditeljica projekta građenja, odnosno kao stručnjak/stručnjakinja koji može uskladiti projektna rješenja, izraditi potrebne stručne podloge, koordinirati rad projektanata, izvođača radova, stručnog nadzora prema zahtjevima i uputama Naručitelja. Od pružatelja usluga se očekuje da će metodički organizirati, koordinirati i sudjelovati u izvršenju tehničkih operacija projekta (izvođenje radova i opremanje), radu cijelog projektnog tima te nadzirati ispunjavanje obveza po sklopljenim ugovorima s projektantima, pružateljima usluga, izvođačima radova te isporučiteljima robe, a sve sukladno pozitivnim propisima Grada Zagreba i Republike Hrvatske.

**1. Navedene usluge uključuju sljedeće:**

* priprema i planiranje poslova u vezi s gradnjom i opremanjem te praćenje provođenja tog plana
* povezivanje i usklađivanje rada projektanta, revidenta, nadzornog inženjera, izvođača, ovlaštenog inženjera geodezije i drugih osoba koje sudjeluju u gradnji i opremanju te nadzor nad njihovim radom u svrhu zaštite prava i interesa investitora
* razvoj sustava kontrole projekta te praćenje i kontrola realizacije, što uključuje izradu i prikaz planiranog vremenskog izvršenja s angažiranim resursima, ažuriranje početno planiranog u odnosu na realizaciju projekta, dinamičku analizu rizika kroz cjeloživotni vijek projekta, izvješća o kontroli kvalitete ostvarenja investicija, prijedloge rješenja tekućih ili predviđenih problema u vremenskom, tehnološkom i troškovnom aspektu realizacije
* aktivno koordiniranje i provjera građevinskih dnevnika i završnog izvješća nadzornog inženjera
* predlaganje konstruktivnih rješenja na potencijalne probleme tijekom izvođenja radova
* sudjelovanje u svim aktivnostima koje se odnose na provedbu projekta,
* sudjelovanje u svima aktivnostima koje se odnose na izradu Izvještaja Naručitelju
* sudjelovanje u pripremi dokumentacije potrebne za izdavanje uporabne dozvole ili drugog akta, a u obvezi Naručitelja te sudjelovanje u provedbi tehničkih pregleda sukladno odredbama važećeg Zakona o gradnji i drugih propisa iz područja graditeljstva.
* vođenje tehničkih koordinacija na lokaciji Naručitelja po potrebi
* ovjeravanje neprijepornih računa izvođačima radova i isporučiteljima roba i usluga, prije ovjere istoga od strane investitora
* prisustvovanje tijekom provedbe projekta svaki tjedan na koordinaciji projektnog tima (dan će biti naknadno definiran u dogovoru sa izvođačima, stručnim nadzorom, projektantima i predstavnicima projektnog tima) te jedan dan tjedno (minimalno 6 radnih sati) na dodatnim aktivnostima vezanim uz uspješnu provedbu projekta, sve u dogovoru s voditeljem/-icom projekta.

Ponuditelj ispunjava evidenciju rada na projektu, koju ovjerava voditelj/-ica projekta.

**2. Indikativna struktura ključnih isporuka u pružanju usluge i usklađivanja projekata tijekom provedbe projekta:**

1. Isporučen plan građenja sukladno usvojenom Planu nabave i provedenim postupcima javne nabave
2. Ocjena opsega radova
3. Izrađeni periodični izvještaji o statusu građenja i opremanja na zahtjev Naručitelja
4. Sudjelovanje u izradi Izvješća o provedbi projekta, Zahtjevima za nadoknadu sredstava, kontrolama (najavljenim i nenajavljenim) te drugim aktivnostima koje proizlaze iz zakonskih propisa i procedura u Gradu Zagrebu
5. Usklađivanje građevinske dokumentacije, koordinacija projektanata te po potrebi izrada idejnih projektantskih rješenja tijekom usklađivanja različitih projekata.
6. Izrađeni primopredajni zapisnici
7. Pripremljena dokumentacija za uporabnu dozvolu i sudjelovanje u tehničkim pregledima te pregledima drugih nadležnih tijela do ishođenja propisanih akata sukladno propisima i zahtjevima PT2 i UT.

**Sva komunikacija će se odvijati na hrvatskom jeziku, stoga je nužno da imenovani stručnjak poznaje hrvatski u jeziku i pismu. U protivnom, ponuditelj je obvezan na svim sastancima i koordinacijama osigurati stalnu uslugu prevođenja na hrvatski jezik o svome trošku. Službena komunikacija je pisana komunikacija (pismena ili e-mail). Davanje bilo kakvih obavijesti, naloga ili uputa koje se daju prema ugovoru mora biti u pisanom obliku.**

Mjesto izvršenja ugovora

Mjesto izvršenja usluge je Republika Hrvatska.

Mjesto početka pružanja usluge je u Zagrebu, na lokaciji Naručitelja: Zagreb, Fakultetsko dobro 1

**Rok početka i završetka izvršenja ugovora**

Rok početka: 8 dana od dana potpisa ugovara, ali ne radnije od pisanog poziva Naručitelja

Rok završetka: do 12 mjeseca od dana od dana početka izvršenja ugovora.