**Kriterij odabira ponude:** ekonomski najpovoljnija ponuda (ENP). (uspoređuje se cijena ponuda bez PDV-a).

**Kriterij za odabir te relativni ponder kriterija**

Kriterij odabira i njihov relativni značaj prikazani su u tablici u nastavku.

Kriteriji za odabir ekonomski najpovoljnije ponude i njihov relativan značaj za predmeta nabave:

|  |  |  |
| --- | --- | --- |
| Redni broj | Kriterij | Broj bodova |
| 1. | Cijena ponude | **70** bodova |
| 2. | Iskustvo stručnjaka – voditelj projekta (VP) | **30** bodova |
|  | **Maksimalni broj bodova** | **100** bodova |

Ukupni broj bodova pojedinog ponuditelja središnje tijelo za nabavu će dobiti zbrajanjem bodova dobivenih prema navedenim kriterijima:

**UB = CP + IS**

pri čemu je:

UB – ukupan broj bodova

CP – broj bodova ostvaren za ponuđenu cijenu

IS – broj bodova ostvaren za ponuđeno iskustvo stručnjaka

Ekonomski najpovoljnija ponuda je valjana ponuda s najvećim ukupnim brojem bodova (UB)

Izračun broja bodova iskazivati će se na dvije decimale.

Ako su dvije ili više valjanih ponuda jednako rangirane prema kriteriju za odabir ponude, središnje tijelo za nabavu će odabrati ponudu koja je zaprimljena ranije.

1. ***Financijski kriterij-cijena ponude (CP)***

Bodovna vrijednost prema ovom kriteriju izračunava se prema slijedećoj formuli:

**CP = (Cmin/Cp) x 70**

gdje je:

CP - bodovi po kriteriju cijene

Cp - cijena iz ponude ponuditelja koja se ocjenjuje (bez PDV-a)

Cmin - najniža cijena od svih ponuđenih valjanih ponuda (bez PDV-a)

**Maksimalan broj bodova koji ponuditelj može dobiti prema ovom kriteriju je 70.**

1. ***Nefinancijski kriterij- iskustvo stručnjaka (VP)– 1 izvršitelj/-ica***

Specifično iskustvo predloženog stručnjaka ponuditelja za koje se dostavlja dokaz (**Životopis Prilog 5.** ovog Poziva na dostavu ponude) boduje se na sljedeći način:

Bodovati će se broj realiziranih projekata na kojima je predloženi stručnjak angažiran u svojstvu voditelja projekta građenja

**Voditelj projekta** - propisani uvjeti u Izjavi o obrazovnim i stručnim kvalifikacijama predloženog voditelja projekta građenje (Prilog 4).

**Maksimalni broj projekata koji će se uzeti u obzir je 3 (tri).**

Bodovna vrijednost prema ovom kriteriju izračunava se prema sljedećoj formuli:

VP = (VP1/MVP) x 30

gdje je:

**VP1** - broj bodova iz ugovora - po kriteriju novčane vrijednosti - u kojima je sudjelovao predloženi stručnjak.

**MVP** – bodovi ponude s najvećim ukupnim brojem bodova za VP

|  |  |  |  |
| --- | --- | --- | --- |
| **Specifično iskustvo** | **Kriterij ocjenjivanja** | | **Bodovi** |
| VP1  **(**Kriterij - novčana vrijednost cjelokupnog projekta) | do 500.000,00 EUR bez PDV-a | 2 |
| od 500.001,00 EUR do 1.000.000,00 EUR bez PDV-a | 5 |
| od 1.000.001 EUR bez PDV-a | 10 |

**Maksimalan broj bodova koji ponuditelj može dobiti prema ovom kriteriju je 30.**

***Napomena:***

*Za stručnjaka je potrebno dostaviti, uz ponudu, životopis kojim se potvrđuje iskustvo stručnjaka (Prilog 5), a naknadno naručitelj zadržava pravo provjere svih podataka navedenih u životopisu.*

*Navedeni obrazac životopisa iz Priloga 5 je samo primjer te ponuditelj nije obvezan isti koristiti u ponudi, nego može dostaviti i svoj obrazac životopisa koji sadrži sve podatke navedene u ovom obrascu.*

*Predloženi stručnjak mora biti angažiran na izvršenju predmetnog ugovora kao voditelj projekta.*

*Ukoliko tijekom izvršenja ugovora zbog nepredviđenih okolnosti dođe do potrebe za zamjenom stručnjaka, potrebno je zatražiti prethodnu pisanu suglasnost naručitelja o traženoj izmjeni te priložiti životopis novog predloženog stručnjaka.*

*Novi predloženi stručnjak mora imati iste ili bolje kvalifikacije i stručno iskustvo, odnosno, jednaki ili veći broj bodova kao i stručnjak kojeg mijenja.*

***Ukoliko životopis nije priložen ili iz njega nije razvidno traženo iskustvo za stručnjaka ponuda će dobiti 0 bodova.***